## Стратегия за развитие на училището за следващите четири години и план за действие и финансиране

**Утвърдил:**

Христо Загорчев

Директор на ПГСС- гр. Куклен

**СТРАТЕГИЯ ЗА РАЗВИТИЕ**

**НА**

**ПРОФЕСИОНАЛНА ГИМНАЗИЯ ПО СЕЛСКО СТОПАНСТВО- гр.КУКЛЕН**

**За периода от 2020 до 2024 учебна година**

1. ОБЩИ ПОЛОЖЕНИЯ

Настоящата стратегия формулира приоритетните цели и задачи за развитие на ПГСС- гр.Куклен в периода 2020-2024 г. в съответствие с политиките за развитие на

образованието в Република България и принципите на общото Европейско образователно пространство и планира действия за постигане на желаната визия.

Настоящата Стратегия за развитие е разработена на основание чл. 70, чл. 263, ал. 1

от ЗПУО.

Стратегията за развитие на ПГСС се актуализира на две години или при необходимост.

1.1. НОРМАТИВНА ОСНОВА НА НАСТОЯЩАТА СТРАТЕГИЯ:

1. Стратегия на европейския съюз за интелигентен, устойчив и приобщаващ растеж

„Европа 2020“;

2. Национална стратегия за насърчаване и повишаване на грамотността /2014 – 2020/;

3. Актуализирана стратегия за развитие на професионалното образование и обучение в

Република България за периода 2019 - 2021 година

4. Национална стратегия за развитие на педагогическите кадри /2014-2020/;

5. Националната стратегия за учене през целия живот за периода 2014 – 2020 година;

6. Стратегия за намаляване дела на преждевременно напусналите образователната

система /2013 – 2020/;

7. Стратегията за ефективно прилагане на информационните и комуникационните

технологии в образованието и науката /2014-2020 г./;

8. Закон за предучилищното и училищно образование;

9. Закон за професионалното образование и обучение;

10. Наредба No 6/11.08.2016 г. за усвояването на българския книжовен език;

11. Наредба No 8/11.08.2016 г. за информацията и документите за системата за

предучилищното и училищното образование;

12. Наредба No 9/от 19.08.2016 г. за институциите в системата на предучилищното и

училищното образование;

13. Наредба No 10/01.09.2016 г. за организация на дейностите в училищното образование;

14. Наредба No 11/01.09.2016 г. за оценяване на резултатите от обучението на учениците;

15. Наредба No 15/22.07.2019 г. за статута и професионалното развитие на учителите,

директорите и другите педагогически специалисти;

16. Наредба No 16 от 8.12.2016 г. за управление на качеството в институциите;

17. Наредба No 4 от 30 ноември 2015 г. за учебния план;

18. Наредба No 5 от 30 ноември 2015 г. за общообразователната подготовка;

19. Наредба за приобщаващо образование;

20. Стратегия за образователна интеграция на децата и учениците от етническите

малцинства /2015-2020/;

21. Национална стратегия за развитие на физическото възпитание и спорта в Република

България 2012 – 2022

22. Регионални приоритети на средното образование;

23. Общински политики в средното образование

**І. АНАЛИЗ НА СЪСТОЯНИЕТО НА УЧИЛИЩЕТО ДО 2016 г.**

ПГСС- Куклен  провежда целенасочена  политика по отношение подготовката на учениците по професии и специалности от направление растениевъдство и животновъдство като се има предвид , че в района на община Куклен земеделието е приоритетен отрасъл. През 2019 г. бе открита паралелка в специалността „ Машини и системи с ЦПУ”, наложено от недостига на квалифицирани кадри в новооткритните предприятия на територията на община Куклен.

Отрицателните тенденции в обществения и социален живот влияят негативно и върху броя на мотивираните млади хора , желаещи да получат образование и квалификация по тези професии.  
 Ежегодното намаляване броя на учениците в училище  е свързано предимно с демографския фактор. Намалява се и пълняемостта на паралелките.

Освен дневната форма на обучение бе въведена и самостоятелна форма на обучение, която да обхване желаещите да продължат образованието си и да придобият професионална квалификация.  
 Учениците от гимназията  се представят    добре  на ДЗИ и .  
 на ДИ за придобиване на професионална квалификация, който избират ката втори задължителен предмет.  
 Сътрудничество с родителите е на сравнително ниско  ниво. Търсят се начини за подобряване  чрез  създаването на родителски комитети, които активно да участват в училищния живот при решаване на проблеми и превенция за употреба на наркотиц  
 Установени са връзки с местния бизнес за частично провеждане на учебните практики, но все още се забелязва известно нежелание от тяхна страна. Има какво да се желае относно  ефективното сътрудничество между професионалната гимназия и бизнеса.

Всяка година учениците от училището участват в обявеното в националния календар на МОН състезание по професионална подготовка- „ Млад фермер ”, където се представят сравнително добре.  
 Колективът се старае да работи по европейски проекти за мобилност по Програма” Еразъм”+.   
 Гимназията работи на делегиран бюджет. Поради демографския срив ежегодно броят на учениците намалява и средствата от делегирания бюджет не достигат за модернизиране на материално техническата база, затова и ученици, и учители се мотивират за поддържането и ремонтирането на наличната.

Важен фактор за гаранция на качествено образование е непрекъснатото повишаване

квалификацията на педагогическите специалисти и превръщането й не само в право, но и в

задължение. В гимназията квалификацията и кариерното развитите на

педагогическите специалисти се реализира чрез обучения, финансирани от бюджета на

училището и по Национална програма квалификация на педагогическите специалисти. В

съответствие с професионалния профил на изпълняваната длъжност, се търси път за

професионалното развитие, адекватно на националната, регионалната, общинската и

училищната политика, насочено и към напредъка на учениците.

Кратки данни за училището:

* Професии и специалности:

Професия „ Техник на селскостопанска техника”

Специалност” Механизация на селското стопанство”

Професия „ Машинен техник”

Специалност” Машини и системи с ЦПУ”

Професия” Фермер”

Специалност” Производител на селскостопанска продукция”

* Брой ученици по паралелки

|  |  |  |
| --- | --- | --- |
| **Учебна година** | **Брой ученици** | **Брой паралелки** |
| 2020-2021 | Девна форма- 115  Самостоятелна форма-25 | 6 броя |
| 2019/2020 | Девна форма- 108  Самостоятелна форма-43 | 6 броя |

* състоянието на персонала :

|  |  |  |  |  |
| --- | --- | --- | --- | --- |
| **Учебна година** | **Непедагогически**  **персонал** | **Педагогически персонал** | **Образователно- квалификационна степен на педагог. персонал** | **ПКС и научна степен** |
| 2020/2021 | 7 | 11 | Магистър,бакалавър, проф. бакалавър | 1- Vстепен  1-ІV степен |
| 2019/2020 | 7 | 11 | Магистър,бакалавър, проф. бакалавър | 1- Vстепен  1-ІV степен |

| **Вътрешни фактори** | **Външни фактори** |
| --- | --- |
| **СИЛНИ СТРАНИ** | **ВЪЗМОЖНОСТИ** |
| * -Професионално образование, обвързано със плана за социално-икономическото развитие на  областта, извършвано по търсени специалности * - безплатен транспорт на пътуващите ученици * -Осигурено видеонаблюдение и пропускателен режим * -Квалифициран учителски състав (над 90 % са с образователна квалификационна степен бакалавър или магистър) * -Добри професионалисти от непедагогически персонал; * -Добра реализация на учениците, по избраните от тях професии * -Учениците получават освен диплома за завършено средно образование и свидетелство за професионална квалификация – I и ІІІ та степен * - Учениците получават правоспособност за управление кат”Ткт”, „ Твк” и „В”.      * -Наличие на два компютърни кабинети с * INTERNET мрежа; * -Работа по проекти; | - Предоставяне на качествено образование.  - Включване на учителите в различни форми на квалификация.  - Засилени мерки за контрол на отсъствията и успеха на учениците.  - Изграждане на ефективно ученическо самоуправление.  - Провеждане на индивидуални консултации с ученици и родители.   * -Осъвременяване на МТБ по професии; * -Разширяване на партньорствата с производствени фирми и други институции; * -Усъвършенстване на училищните учебни планове, актуализиране на учебното съдържание в съответствие с изискванията на производството; |
| **СЛАБИ СТРАНИ** | **ОПАСНОСТИ И РИСКОВЕ** |
| * -Ниско входно ниво на знания на   постъпващите ученици, нисък успех; * -Липса на компютри във всички кабинети и класни стаи * -Недостатъчно финансиране. * -Неосъвременена материално техническа база * -Липса на средства и мотив за закупуване на учебници * -Ниска мотивация на учениците; * -Малък процент на заинтересовани и активни родители; * -Недостатъчна мотивация на учителите за повишаване на квалификацията и преквалификация * -Ниска  художествена самодейност * -Голям процент на непродължаващите образование * -Малък брой на учениците в паралелките, което води до намаляване на финансирането на училище * -Неефективно сътрудничество с производствените фирми-партньори от региона | - Недостиг на финансиране.  - Намаляване на броя на учениците.  - Намаляване на мотивацията за учене у учениците.  - Недостатъчно познаване на нормативната уредба от страна на част от педагогическия персонал.   * -Засилване на диспропорциите в качеството на образование между отделните училища * -Засилване на неграмотността сред младите хора * -Голям брой на отпадащите ученици поради напускане на страната. * -Непривлекателност на професионалното образование и обучение поради слаб интерес от страна на бизнеса |

**ІІ. СТРАТЕГИИ И ПРИОРИТЕТИ В РАЗВИТИЕТО НА ПРОФЕСИОНАЛНА ГИМНАЗИЯ ПО СЕЛСКО СТОПАНСТВО- гр.КУКЛЕН**

**От 2020 до 2024 ГОДИНА**

**МИСИЯ**

1.Поддържане на високо качество и ефективност на цялостния образователен процес в съответствие с изискванията на ЗПУО и „Европа 2020“, както и на всички поднормативни актове, за да отговорим на предизвикателствата на времето, в което живеем.

2.Осигуряване на всеки ученик на висока степен на функционална грамотност в областта на чуждоезиковите комуникационни компетентности.

3. Придобиване на знания при изучаване на информационните технологии и тяхното практическо приложение в целия образователен процес.

4.Спечелване и успешна реализация на различни национални и международни проекти.

5. Изграждане на взаимоотношения на толерантност и разбирателство.

6. Възпитаване и изграждане на необходимите социални умения на младите хора за общуване и правилно поведение в обществото.

7. Изграждане на личности, възпитани в дух на родолюбие и патриотизъм, с модерно виждане за света и с висока степен на конкурентоспособност, готови да превърнат България в просперираща европейска държава.

8. Развиване и поддържане на физическата дееспособност и подготовка за активен и здравословен начин на живот.

**ВИЗИЯ**

1. ПГСС- Куклен ще запази своя облик и традиции в областта на селското стопанство. Училището ще се развива като професионална гимназия с два етапа на гимназиално образование,съгласно новата образователна структура .

2. Постигането на качествен образователен процес ще бъде реализирано с помощта на висококвалифицирани педагози, които имат съвременно мислене и могат успешно да приложат стандартите на ЗПУО.

3. С автономията, която ни позволява ЗПУО, ще разработим програми за факултативни и избираеми форми за придобиване на компетентности в съответствие с потребностите и интересите на учениците.

4. Ще приложим различните форми на обучение, заложени в ЗПУО с цел да отговорим на потребностите и да дадем достъп до образование, както и за да предотвратим преждевременно отпадане и ранно напускане на училище.

5. Ще продължим да изграждаме и модернизираме учебната и спортната база за постигане на заложените в нашата мисия приоритети.

6. Ще изработим и ще се ръководим от Етичен кодекс на училищната общност.

7. Ще продължим да работим активно по програма „Еразъм +“ на Европейския съюз, като създадем цялостна организация, в която ще бъдат включени ученици и техните семейства, педагози, представители на Обществения съвети на местните общности.

8. В следващия **4-годишен** период ще продължим да изграждаме навици за здравословен начин на живот, като организираме срещи и семинари с БЧК и лектори от здравни организации.

**ЦЕННОСТИ И ПРИОРИТЕТИ В РАЗВИТИЕТО**

1. Високо развитие на: родноезиковата подготовка, чуждоезиковата подготовка, подготовката в областта на информационните технологии и подготовката по всички други предмети.

2. Формиращо оценяване и самооценяване.

3. Обучение в сътрудничество между основните партньори в училищната общност – ученици, учители и родители.

4. Висок професионализъм на педагогическия екип.

~~5.~~ Ефективна управленска дейност

6. Добро взаимодействие със социалната среда и държавните и обществените организации, свързани с проблемите на образованието и възпитанието на младите хора.

7. Продължаване, обогатяване и утвърждаване на традиции и ритуали в училищния живот.

**СТРАТЕГИЧЕСКИ ЦЕЛИ**

1. Чрез учебната и възпитателната работа във всичките и аспекти, форми и съдържание се изпълняват оптимално Държавните образователни стандарти по професии и направления;

2. Да се утвърждава самооценяването  като подход за осигуряване на качество на професионалното образование и обучение и формиране на Европейска референтна рамка, като инструмент за прилагане на Европейски политики в областта на професионалното  образование и обучение;

3. Да се усъвършенстват формите и методите в обучението на учениците, като се осъвременява преподавания материал и се подбира оптимална структура на урока, осигуряваща на ученика достатъчно пълна информация и активно участие в учебния процес;

4. Да се стимулира творческата самостоятелност и инициативност на учениците в часовете и извън тях, като се възлага самостоятелна работа, работа в екипи и други иновативни методи за активизиране на учениците.

5. При преподаване на новото учебно съдържание да се използват методи за изграждане на знания на учениците, по-пълно да се разкриват интерактивните връзки и взаимодействия;

6. Да продължи усъвършенстването на общообразователната и професионална подготовка съгласно съвременните изисквания към издигане на езиковата грамотност и култура на учениците, както и техните професионални знания и умения;

7. Да продължи работата по изпълнение плана за гражданско възпитание ,  за  изграждане на интелигентни личности, можещи и мислещи млади хора със социална ориентация и гражданско поведение;

8.  В центъра на цялостната дейност е ученикът, който трябва да бъде възпитаван в дух на хуманизъм за формиране на общочовешки ценности;

9. Образование и обучение в професии и специалности съобразно изискванията на пазара на труда, националните и европейски приоритети и традиционния облик на ПГСС като земеделско училище.

10.  Издигане ролята на гражданското образование в обучението на учениците за демократизация и хуманизация в дейността на училището, участие на учениците съвместно с учителите при провеждане на общоучилищни мероприятия.

**Съответствие на стратегията на училището с националните стратегии в сферата на образованието и обучението**

Дейността на училището е подчинена на целите, произтичащи от националните стратегии за :

* 1. **Насърчаване и повишаване на грамотността (2014 – 2020)** **:**

В съответствие с тази стратегия дейността ще бъде насочена към :

-         ангажиране на учителите по всички учебни предмети за подобряване на функционалната грамотност на обучаемите;

-         придаване на житейски контекст на учебния материал с цел развитите на способност от обучаемите за справяне в реални житейски ситуации;

-         обогатаване на учебното съдържание  чрез осигуряване на разнообразни, атрактивни, близки до светоусещането на учениците  печатни и електронни материали;

-         стимулиране на четенето на национално, областно и локално ниво, чрез използване  възможностите на електронните образователни портали;

-         обмен на добри инициативи и училищни практики.

* 1. **Намаляване  дела на преждевременно напусналите образователната система (2013 – 2020) :**

Усилията в тази насока ще бъдат насочени към широк кръг проблеми:

-         преодоляване на трудности в усвояването на учебното съдържание,

-         преодоляване на слабостите  в методиката на преподаване и в организацията на обучението;

-         разнообразяване на начина на оценяване;

-         повишаване  квалификацията на учителите,

-         преодоляване на  негативните  нагласи на участниците в образователния процес и липсата на мотивация;

-         подобряване на дисциплината и реализиране на мерки срещу насилието и агресията в училище.

* 1. **Професионално образование и обучение** **:**

В съответствие със  Стратегията за развитите на професионалното образование и обучение в България за периода  2015-2020 акцент в работата на ПГСС- Куклен ще бъде повишаване привлекателността на  ПОО  чрез :

-         осъвременяване на съдържанието на професионалната подготовка чрез актуализиране на учебните планове и програми;

-         изграждане на  механизъм за повишаване квалификацията на преподавателите по професионална подготовка на къси периоди от време;

-          подобряване на  училищната  инфраструктура;

-         широко използване на информационните и комуникационни технологии в процеса на обучение ;

-          осигуряването на стипендии за висок успех и за реални постижения по изучаваната професия;

-          обвързване на практическото обучение на обучаемите (ученици, заети и безработни лица) с формиране на умения в реална работна среда;

-         участие на бизнеса в осигуряването на места за практическо обучение в реални условия.

* 1. **Развитие на педагогическите кадри в съответствие с целите на Стратегията на Европейския съюз за интелигентен, устойчив и приобщаващ растеж „Европа 2020” :**

В съответствие с тази стратегия стремежът на ръководния и учителски колектив е към развитието на професионалните компетентности на

педагогическите кадри  чрез продължаваща квалификация  :

-         за придобиване на нови фундаментални знания и умения в конкретната област на преподаване;

-         при промени на съществуващите или въвеждане на нови държавни образователни стандарти;

-         за повишаване на методическата подготовка и усвояване на новости в преподаването.

* 1. **Учене през целия живот за периода 2014-2020 година.**

При изпълнението на Националната стратегия за учене през целия живот за периода 2014-2020 година в училището ще се прилагат следните принципи:

-         качество: превръщане на ученето през целия живот във фактор за успех и конкурентоспособност на обучаеми и обучаващи чрез осигуряване на условия за постигане на по-високи образователни цели;

-         равнопоставеност и многообразие: осигуряване на равни възможности за всички обучаеми и обучаващи да упражняват своите права и задължения, които произтичат от участието им в различни видове и множество от форми за учене през целия живот, осъществявани в разнообразен социално-икономически контекст;

-         сътрудничество: провеждане на консултационни процеси на различни равнища ,диалог и разпределяне на правата, задълженията и рисковете между всички заинтересовани страни за постигане на стратегическите цели и приоритетите на политиката за учене през целия живот;

-         измеримост: повишаване на възможностите за проследяване и измерване на образователни цели;

-         гъвкавост: готовност на заинтересованите страни при настъпване/ констатиране на ненадейни обществени и обществено-икономически процеси да реагират чрез разширяване на предвидените цели и действие.

Привлекателността на ПОО зависи от неговото качество и ефективност – наличието на висококвалифицирани учители и обучители, съответствието с потребностите на пазара на труда и възможностите за продължаване на образованието.

Чрез цялостната си дейност ПГСС се стреми към :

-         превръщане на обучението в привлекателна и ефективна възможност ;

-         повишаване на пригодността за заетост на завършилите ;

-         непрекъснато актуализиране компетентностите на учителите по професионална подготовка чрез ефективно сътрудничество с бизнеса и с висшите училища за провеждане на обучения в производствени условия, предоставени от бизнеса, във връзка с въвеждането на нови техники и технологии в съвременните производства;

-         развитие на публично-частно партньорство в областта на ПОО като средство за ефективно сътрудничество с бизнеса;

-         разширяване на дейностите, които способстват за привлекателността на ПОО по професиите и специалностите в училище;

**ІІІ. ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА**

- Чрез средства от бюджета на училището.

- Чрез кандидатстване по проекти.

- Чрез дарения.

Приложение 1- План за действие и изпълнение на стратегията